Video: Toshkent shahar IIBB elektr tarmog‘i ustunidan sakramoqchi bo‘lgan fuqaro to‘g‘risida ma’lumot berdi

Telegram messenjerida IIO xodimi va fuqarolar noma’lum shaxsni yuqori quvvatli elektr tarmog‘i ustunidan tushishini iltimos qilayotganlari aks etgan video tarqaldi. Toshkent shahar IIBB ushbu video bo‘yicha ma’lumot berdi.
Ta’kidlanishicha, 4-mart kuni taxminan soat 17:45 da noma’lum erkak “Qo‘yliq” bozori hududidagi yuqori quvvatli elektr tarmoq ustuniga chiqqani Bektemir tumani IIO FMB xodimlarining nazariga tushgan. Ustundan tushishini iltimos qilganlarga javoban u o‘z joniga qasd qilish niyati borligini aytgan.
Huquq-tartibot organi xodimlari uni pastga tushirishga muvaffaq bo‘lgan.
Noma’lum erkak farg‘onalik muqaddam sudlangan 34 yoshli D.D. ekanligi va u spirtli ichimlik ta’siri ostida ekanligi ma’lum bo‘lgan.
 Toshkentda mast ayol IIB xodimining boshiga ratsiya bilan urdi. So‘ng “102”ga qo‘ng‘iroq qilib, kaltaklanganidan shikoyat qildi
“Hozirgi vaqtda D.D. Toshkent viloyati klinik psixiatriya shifoxonasiga joylandi, shifoxonada u bilan psixologlar ishlamoqda”, — deyiladi xabarda.